Jul 15,2015
మళ్లీ ఉల్లి ఘాటు తప్పదు : అసోచామ్‌
ముంబయి : ప్రస్తుత వర్షాకాల సీజన్‌లోనే ఉల్లి ధరలు మరో 10-15 శాతం పెరిగే అవకాశాలున్నాయని ప్రముఖ పారిశ్రామికవేత్తల సంఘం అసోచామ్‌ హెచ్చరింది. దీంతో వినియోగదారుల ద్రవ్యోల్బణం సూచీపై ఒత్తిడి పెరుగుతుందని అసోచామ్‌ సెక్రటరీ జనరల్‌ డిఎస్‌ రవత్‌ అన్నారు. ప్రతి ఇంటికి ఉల్లి తప్పనిసరి సరుకుగా ఉందని, రాజకీయ పార్టీలకు కూడా కీలకమైందన్నారు. ఉల్లి వాస్తవ అవసరాలు గుర్తించి, కొరత రాకుండా చూసుకోవాలన్నారు. భారత్‌లో సగటున ప్రతి మాసం 8 లక్షల టన్నుల నుంచి 12 లక్షల టన్నుల వరకు ఉల్లి వాడకం ఉందని అసోచామ్‌ అంచనా వేసింది.
మీ స్నేహితులకు రికమెండ్ చెయ్యండి